kardosdrur/scandi-wiki huggingface dataset:
Gars am Inn

Gars am Inn (eller: Gars a.Inn) er en købstad (markt) i Landkreis Mühldorf am Inn i den østlige del af regierungsbezirk Oberbayern i den tyske delstat Bayern. Den er hjemsted for Verwaltungsgemeinschaft Gars am Inn.

Geografi 
Gars am Inn ligger i region Sydøstoberbayern i Bayerisches Alpenvorland i flodalen til Inn omkring 13 km sydvest for Waldkraiburg, 19 km nord for Wasserburg, 8 km øst for Haag, 58 km øst for München og 26 km fra landkresien hovedby Mühldorf. Gars am Inn har en station på jernbanen Rosenheim-Mühldorf, som drives af SüdostBayernBahn.
 
Ud over Gars am Inn, ligger i kommunen landsbyerne Au am Inn, Klostergars, Lengmoos og Mittergars.

Nabokommuner 
 Haag
 Reichertsheim
 Aschau am Inn
 Jettenbach
 Unterreit

Historie 

Kloster Gars blev grundlagt i 768 under navnet Cella Garoz.
Gars am Inn hørte under Ærkestiftet Salzburg og havde allerede i det 12. århundrede købstadsrettigheder. en nuværende kommune blev dannet i 1818.

Eksterne henvisninger 

 Gemeinde Gars (Förderverein Bürger Online)
 Dorfgemeinschaft Mittergars
James Roosevelt

James Roosevelt (født 23. december 1907, død 13. august 1991) var den ældste søn af præsident Franklin D. Roosevelt og Anna Eleanor Roosevelt. Han blev født i New York på 125 East 36th Street og gik på Harvard University 1926-1930.

Karriere 
Han var leder i et forsikringsselskab indtil 1937, hvor han blev sekretær for sin far i Det Hvide Hus.  

Under 2. Verdenskrig var han næstkommanderende for den 2. Raider bataljon, som var en tidlig kommando enhed i marinekorpset, der blev opstillet og trænet til at gennemføre guerilla lignende angreb bag fjendens linjer. Han endte med at trække sig tilbage med rang af brigadegeneral efter at have fået tildelt Navy Cross og Silver Star for kampindsats. James led af platfødder, så mens andre marinere skulle bruge støvler fik han lov til at bruge sneakers. 

Kort før 2. Verdenskrig var Roosevelt flyttet til Hollywood, California, hvor han havde påtaget sig en stilling hos filmproducenten Samuel Goldwyn. Efter krigen vendte han tilbage til California. I 1950 var Roosevelt opstillet som Demokraternes kandidat til guvernørposten i California. Han blev slået sikkert af den siddende guvernør Earl Warren, som blev valgt til en tredje periode. Roosevelt blev valgt til den 84. Kongres i november 1954, og sad i Repræsentanternes Hus indtil 1965.

I 1965 tabte Roosevelt i et forsøg på at vælte Sam Yorty som borgmester i Los Angeles. Samme år udpegede præsident Lyndon B. Johnson ham som delegerede til UNESCO. Roosevelt opgav posten i december 1966 og blev præsident for International Overseas Services Management Company. Selv om han havde været en liberal Demokrat i hele sit liv støttede James Roosevelt præsident Richard Nixons genvalg i 1972 og Ronald Reagan i 1980 og 1984.

Hans litterære værker består af Affectionately, FDR (med Sidney Shalett, 1959) og My Parents (med Bill Libby, 1976).

Roosevelt døde i Newport Beach, California i 1991 af komplikationer i forbindelse med et slagtilfælde og Parkinsons sygdom. Han var 83 og var den sidste overlevende af Franklin og Eleanor Roosevelts børn.

Familie 
Roosevelts første ægteskab var med Betsey Cushing, en af de berømte Cushing søstre.  De blev skilt i 1940. Da han døde havde Roosevelt været gift fire gange og havde syv børn.  

Børn
 Sara Wilford  (født Sara Delano Roosevelt, 13. marts 1932)
 Kate Roosevelt Whitney  (født 16. februar 1936)
 James Roosevelt, Jr.  (født 9. november 1945)
 Michael Anthony Roosevelt  (født 7. december 1946)
 Anna Eleanor Roosevelt  (født 10. januar 1948)
 Hall Delano Roosevelt  (født 27. juni 1957)
 Rebecca Mary Roosevelt  (født 12. april 1971)

Referencer 
 Brigadier General James Roosevelt, USMCR, Who's Who in Marine Corps History, History Division, United States Marine Corps.
 New York Times obituary

Eksterne kilder/henvisninger 

 Brigadier General James Roosevelt, USMCR  – Marine Corps Legacy Museum

Militærfolk fra USA
Personer fra New York
Medlemmer af Repræsentanternes Hus i USA
Dagmar Petersen

Dagmar Petersen født Christensen, fulde navn: Dagmar Wilhelmine Petersen senere Dagmar Eddy,  (1. november 1868 i København – 26. marts 1951) var korrekturlæser, lotterikollektør og i praksis den første valgte kvinde til Aarhus Byråd.

Sidst i 1880’erne flyttede Dagmar til Aarhus sammen med sin mand, der havde fået job på Demokraten som journalist. Kort efter rejste de til USA, men ægteskabet holdt ikke, og i 1901 vendte Dagmar tilbage og slog sig ned i København med to børn.

I 1906 flyttede hun igen til Aarhus og blev korrekturlæser på Demokraten. Hun involverede sig i kvindebevægelsen, og da Landstinget og Folketinget 20. april 1908 vedtog loven, der gav kvinder kommunal opstillings- og stemmeret, lod hun sig opstille til byrådet for Socialdemokratiet. Hun var nummer 11 på listen og kom netop ind på sidste mandat for Socialdemokratiet. 1. april 1909 var første dag i Aarhus Byråd, og for første gang var der en kvinde i byrådet. Der blev faktisk valgt to, men den anden valgte, Mathilde Krarup, en apotekerfrue der var opstillet mod sin vilje af sin mand, undslog sig for at gå ind i byrådet med sygdom som begrundelse.

Dagmar fik poster i udvalget for alderdomsunderstøttelse og i skolekommissionen.

Ved kommunalvalget 14. marts 1913 blev Dagmar igen opstillet som nummer 11, men blev ikke valgt, og 1918 flyttede hun til København.

Kilder 
 Materiale fra Kvindemuseet i Danmark, 1909-1913, Dagmar Petersen 
 Program til forestillingen Dagmar – Skal kvinder beSTEMME, dramatiker: Kirsten Thonsgaard

Eksterne henvisninger 
 

Socialdemokrater fra Danmark
Medlemmer af Aarhus Byråd
Kurt Nilsen

Kurt Erik Nilsen (født 29. september 1978) er en norsk musiker. Han vandt den norske udgave af Idol i 2003, og hans første single, She's so high, blev den mest solgte i Norge nogensinde. Senere vandt han også World Idol i 2004, hvor han slog sangere fra 10 andre nationer, heriblandt Kelly Clarkson fra USA.

Diskografi

Studiealbums

Livealbums

Singler

Andre udgivelser 
 1998 Shoe (fr atidligere band Breed; senereFenrik Lane)
 2002 Come Down Here (EP) norske albumhitliste: #2) (med Fenrik Lane)
 2003 Idol '03 (norske albumhitliste: #1)
 2011 Mitt lille land, med andre kunstnere

Referencer

Eksterne henvisninger 

 

Sangere fra Norge
Guitarister fra Norge
Popguitarister
Rockguitarister
Michal Kadlec

Michal Kadlec (født 13. december 1984 i Vyškov, Tjekkoslovakiet) er en tjekkisk fodboldspiller, der spiller som venstre back hos Sparta Prag i hjemlandet. Han har tidligere spillet for blandt andet Fenerbahce og Bayer Leverkusen. Han er søn af den tidligere tjekkiske landsholdsspiller Miroslav Kadlec.

Landshold 
Kadlec står (pr. april 2018) noteret for 67 kampe og otte scoringer for Tjekkiets landshold, som han debuterede for den 17. november 2007 i et opgør mod Slovakiet. Han var efterfølgende en del af den tjekkiske trup til EM i 2008.

Titler 
Tjekkisk mester
 2005 og 2007 med Sparta Prag

Tjekkisk pokalvinder
 2006 og 2007 med Sparta Prag

Eksterne henvisninger 

Fodboldspillere fra Tjekkiet
Fodboldspillere fra Sparta Prag
Fodboldspillere fra Bayer 04 Leverkusen
Fodboldspillere fra Fenerbahçe SK
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2012
Deltagere ved det europæiske mesterskab i fodbold 2016
Tomáš Ujfaluši

Tomáš Ujfaluši (tjekkiske udtale: [ˈtomaːʃ ˈʊjfaˌlʊʃɪ]; født 24. marts 1978) er en tidligere tjekkisk fodboldspiller der spillede som en central forsvar eller højre back. Andre end i hans land, spillede han professionelt i Tyskland (fire år), Italien (fire), Spanien (tre) og Tyrkiet (to), vandt seks store titler med Hamburger SV, Atlético Madrid og Galatasaray S.K.. Han startede sin karriere i 1996 med Sigma Olomouc. Ujfaluši spillede 78 gange for den Tjekkiske Republik, der repræsenterer nationen ved verdensmesterskaberne 2006 og to europamesterskaber.

Eftersom han han stoppede karrieren i AC Sparta Prag, blev han i december 2013 sportsdirektør i tyrkiske Galatasaray.

Landshold 
Ujfaluši står (pr. april 2009) noteret for 78 kampe og to scoringer for Tjekkiets landshold, som han debuterede for den 28. februar 2001 i et opgør mod Makedonien. Han var efterfølgende en del af den tjekkiske trup til både EM i 2004, VM i 2006 samt EM i 2008.

Eksterne henvisninger 

 Spillerinfo 

Fodboldspillere fra Tjekkiet
Fodboldspillere fra Hamburger SV
Fodboldspillere fra ACF Fiorentina
Fodboldspillere fra Atlético Madrid
Fodboldspillere fra Galatasaray SK
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Jaroslav Plašil

Jaroslav Plašil (født 5. januar 1982) er en tjekkisk fodboldspiller som spiller for Girondins Bordeaux i den franske Ligue 1. Han har spillet på Tjekkiets landshold siden 2004.

Klubkarriere 
Som 18-årig fik Plašil kontrakt med den franske klub AS Monaco i 2000. De første to sæsoner spillede han kun 8 kampe fra start, og blev derefter udlånt til Ligue 2-klubben US Créteil. Efter godt spil for Créteil vendte Plašil tilbage til Monaco i begyndelsen af 2003-sæsonen, og de næste fire år havde han fast plads på startopstillingen. Her var han blandt andet med til at nå finalen i UEFA Champions League i 2004, der dog blev tabt til portugisiske FC Porto.

I 2007 forlod Plašil efter over 100 ligaoptrædener Monaco og skrev kontrakt med den spanske La Liga-klub CA Osasuna. Her spillede han de to følgende sæsoner, inden han i sommeren 2009 rejste tilbage til Frankrig og de nykårede mestre fra Girondins Bordeaux.

Landsholdkarriere 
Plašil har repræsenteret Tjekkiet under EM 2004, VM 2006 og EM 2008. Han står (pr. april 2018) noteret for 103 landskampe og syv scoringer.

EM 2008 
15. juni, i Tjekkiets sidste kamp i Gruppe A mod Tyrkiet, scorede Plašil i det 62. minut og øgede holdets føring til 2-0. Dermed troede de fleste at Tjekkiet ville gå til kvartfinalen mod Kroatien. Tyrkiet slog imidlertid tilbage og scorede tre mål i løbet af det sidste kvarter, og dermed gik Tyrkiet videre på bekostning af Tjekkiet.

Eksterne henvisninger 

Fodboldspillere fra Tjekkiet
Fodboldspillere fra AS Monaco FC
Fodboldspillere fra CA Osasuna
Fodboldspillere fra Girondins Bordeaux
Fodboldspillere fra Calcio Catania
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2012
Deltagere ved det europæiske mesterskab i fodbold 2016
Val Saint Lambert (virksomhed)

Val-Saint-Lambert er en belgisk producent af krystalglas, der blev grundlagt i 1826. Val-Saint-Lambert er den Kongelig Hofleverandør af glasartikler til det belgiske hof.

Eksterne henvisninger 
 Val Saint Lamberts officielle hjemmeside 
 Belgisk Turistbureaus officielle hjemmeside om Val Saint Lambert 

Fremstillingsvirksomheder fra Belgien
Glasvirksomheder
Michael Johansen (atlet)

Michael Johansen (født 6. august 1975) er en dansk atlet.

Johansen kom til Københavns IF fra Hellas Roskilde som 20-årig i 1995. Største meriter er sejren i de to danske indendørs mesterskaber i kuglestød 2001 og 2004 og sejren i diskoskast 2009. Han har været på landsholdet i kuglestød i Europa cuppen to gange.

Danske mesterskaber 
  1998 Kuglestød inde 14,35
  2001 Kuglestød 17,10
  2001 Diskoskast 50,24
  2001 Kuglestød inde 16,35
  2002 Diskoskast 48,14
  2002 Kuglestød 16,48
  2003 Kuglestød 16,82
  2003 Diskoskast 49,42
  2003 Kuglestød inde 16,40
  2004 Kuglestød 17,79
  2004 Diskoskast 50,28
  2004 Kuglestød inde 16,97
  2005 Kuglestød 17,22
  2005 Diskoskast 50,29
  2005 Kuglestød inde 17,11
  2006 Kuglestød 16,59
  2006 Kuglestød inde17,14
  2007 Kuglestød inde 17,15
  2008 Diskoskast
  2009 Diskoskast 50.43
  2009 Kuglestød inde
  2010 Kuglestød 17,23

Atleter fra Københavns IF
Atleter fra Hellas Roskilde
Kuglestødere fra Danmark
Diskoskastere fra Danmark
Michael Knudsen

Michael Knudsen (født 10 februar 1967-21. marts 2018) var en dansk atlet medlem af Københavns IF som blev dansk mester i vægtkast 1999.

Danske mesterskaber 
  2008 Vægtkast 16,52
  2007 Vægtkast 16,94
  2006 Vægtkast 18,12
  2005 Kastefemkamp 3573p
  1999 Vægtkast 18,61
  1999 Hammerkast 63,09
  1998 Vægtkast 20,14
  1997 Hammerkast 61,54
  1996 Hammerkast 60,00

Eksterne henvisninger 
 Statletik.dk – Profil – Michael Knudsen

Atleter fra Københavns IF
Trænere fra Danmark
Hammerkastere fra Danmark
Edmund Jensen

Edmund Zeuthen Jensen (Edmund) (29. september 1861 i København – 12. februar 1950) var en dansk titulær professor, dr.med. i oftalmologi.

Han var søn af rodemester F.W. Jensen og hustru f. Nielsen og blev student fra Haderslev Læreres Skole 1878 og tog medicinsk eksamen 1885. Han var reservelæge ved Garnisonshospitalet 1885-86, i Hæren 1888-89, blev dr.med. 1890 og kommunelæge 1890-1901. Han var medudgiver af Medicinsk Aarsskrift fra 1896, havde øjenklinik i København fra 1897 og var overlæge ved Sankt Josephs Hospitals oftalmologiske afdeling.

Han var formand for Oftalmologisk Selskab, som han var med til at grundlægge, 1903-06. Han blev æresmedlem 1931. Han var Ridder af Dannebrog.

Jensen blev gift med Louise Thomsen (født 16. maj 18xx i København), datter af klokker H.C.F. Thomsen og hustru f. Bertelsen.

Parret boede privat i en præmieret villa på Kong Georgs Vej 41 på Frederiksberg, tegnet af arkitekten Anton Rosen.

Edmund Jensens børn og børnebørn blev også beskæftiget som øjenlæger: Carsten William Edmund (15. januar 1897 – 17. juli 1973) var leder af oftalmologisk afdeling på Frederiksberg Hospital, og hans søn, Jens Edmund (5. juni 1923 – 24. juni 2002), var ansat på Rigshospitalet og Københavns Universitet. Hans søn Carsten Anker Edmund (født 1947) er ligeledes på Rigshospitalet og Københavns Universitet.

Kilder 
 Kraks Blå Bog 1910 og 1949

Oftalmologer fra Danmark
Riddere af Dannebrog
Foreningsformænd fra Danmark
Personer fra København
Personer i Kraks Blå Bog (afdøde)
Titulære professorer fra Danmark
Danskere i 1800-tallet
Danskere i 1900-tallet
Alumni fra Københavns Universitet
Ansatte ved Københavns Universitet
Wedgwood (virksomhed)

Wedgwood (fulde navn: Josiah Wedgwood and Sons) er en britisk producent af lertøj og porcelæn, der oprindeligt blev grundlagt i 1759 af Josiah Wedgwood. Wedgwood fusionerede i 1987 med Waterford Crystal, og fik derefter det nye navn Waterford Wedgwood. Dog eksisterer virksomheden stadig som et datterselskab i koncernen, med sin egen bestyrelse og ledelse. Navnet Wedgwood bruges også som en generel betegnelse for selskabets vigtigste produkter.

Wedgwood fremstiller bl.a. spisestellet Napoleon Ivy.

Eksterne henvisninger 
 Firmaets hjemmeside

Keramikproducenter fra Storbritannien
Kongelige hofleverandører
Etableret i 1759
Anders Jensen

Anders Jensen (født 29. juli 1861 i Slangerup, død 27. maj 1940) var en dansk slagtermester, direktør og godsejer.

Han var søn af landmand Jens Nielsen og hustru Cecilie f. Jacob.

Jensen var direktør for Marienlyst Badehotel og for Palace Hotel i København, som han lod opføre ved arkitekten Anton Rosen. Siden lod han også Rosen bygge en forretningsejendom på Frederiksberggade og designe faner mm. til slagterlauget. Han var ejer af herregården Cathrineberg ved Sengeløse fra 1918 til sin død i 1940.

Han var oldermand i Københavns Slagterlaug fra 1909 og i bestyrelsen for Vesterbros Asylselskab. Han var Ridder af Dannebrog og Dannebrogsmand. Desuden var han dekoreret med den græske Frelserorden, Mecklenborgske Husorden af den Vendiske Krone, Persiske Sol- og Løveorden, russiske Røde Kors-orden, og den russiske Skt. Anna-orden.

Kilder 
 Kraks Blå Bog 1910

Hoteldirektører fra Danmark
Godsejere fra Danmark
Riddere af Dannebrog
Danskere i 1800-tallet
Danskere i 1900-tallet
Personer fra Slangerup
Personer i Kraks Blå Bog (afdøde)
Oldermænd fra Danmark
Personer i Dansk Biografisk Leksikon
Slagtere fra Danmark
Baccarat (virksomhed)

Baccarat er en fransk producent af krystalglas. Virksomheden er beliggende i Paris.

Fremstillingsvirksomheder fra Frankrig
Baccarat (kortspil)

Baccarat er et hasard kortspil. Det menes at være blevet introduceret til Frankrig fra Italien under Karl 8. af Frankrig (regerede 1483-1498). Spillet ligner meget Faro og Basset. Der er tre internationalt accepterede varianter af spillet: baccarat chemin de fer (jernbane), baccarat banque og punto banco (eller Nordamerikansk baccarat). Punto banco er strengt taget et chancespil, hvor der ikke er involveret evner eller strategi. I baccarat chemin de fer og baccarat banque kan spillerne træffe valg der tillader evner at spille en rolle.

Baccarat (udtales bakəraː) er et simpelt spil med kun tre mulige resultater – 'spiller', 'bank' og 'uafgjort'. Udtrykket 'spiller' henviser ikke til kunden og udtrykket 'bank' refererer ikke til huset. De er muligheder som spilleren kan spille på. Der er forskellige chancer for at vinde. Det er nemlig sådan, at banken vinder 45,84% af runderne, hvorimod spilleren vinder 44,61% af runderne. 9,55% af runderne slutter uafgjort mellem bank og spiller.

Trivia 
Baccarat Chemin de Fer er favoritspillet for Ian Flemings hemmelige agent, James Bond. Han ses spille spillet i talrige romaner – herunder 007s 1953 debut, Casino Royale, hvor hele historien drejer om et spil mellem Bond og SMERSH skurken, Le Chiffre. Det optræder ligeledes i flere filmede versioner af romanerne, inklusiv Dr. No, komedien fra 1967 Casino Royale, Thunderball, On Her Majesty's Secret Service og GoldenEye.

I 2006 udgaven af Casino Royale er Chemin de Fer erstattet med Texas Hold'em poker. Denne ændring er sikkert lavet grundet den stærkt øgede popularitet for Texas hold 'em.

Spillet var et centralt element i den Kongelige Baccarat skandale i 1890 i England som involverede den fremtidige konge Edward VII.

Baccarat var ligeledes centralt i Jackie Chans film City Hunter.

Noter 

Kortspil
Hasardspil
Palace Hotel

Scandic Palace Hotel, (Palace Hotel Copenhagen) ofte omtalt som Paladshotellet, er et hotel på Rådhuspladsen i København.

Det er opført 1909-10 for slagtermester Anders Jensen ved arkitekten Anton Rosen og regnes for et af Rosens hovedværker. Reliefferne på tårnet er udført af billedhuggeren Johannes Kragh. Hotellet blev fredet i 1985. Rosen tegnede også møbler til hotellet, hvoraf en del i dag dukker op i privat handel og eje.

Med sit markante tårn er hotellet sammen med Hotel Bristol/Absalons Gaard med til at definere Rådhuspladsens byrum på østsiden.

Hotellet er flagskibshotel i Scandic-kæden efter flere års samarbejde med Prefer Hotel Group.

Det Internationale Håndboldforbund (IHF) blev grundlagt på hotellet, da det lagde lokaler til forbundets stiftende og første kongres, som fandt sted 10.-13. juli 1946.

Fra 1964 til 1979 var hotellet ejet og ledet af Lillian von Kauffmann, som boede på domestiketagen (femtesalen) med sine tretten børn. Hun søgte at opbygge en natklub og danserestaurant, som skulle være Københavns førende, men projektet, natklubben Ambassadeur kuldsejlede 1973-74.

Palace Hotel Copenhagen er udnævnt til "Denmark´s Leading Hotel" og " Denmark´s Leading Business Hotel" ved World Travel Awards 2013 og 2014.

Henvisninger 

Hoteller i København
Fredede bygninger, konstruktioner og anlæg i Københavns Kommune
Indre By (København)
Scandic Hotels
Etableret i 1910
Ingvard Knudsen-Jensen

Ingvard Knudsen-Jensen (født 1901) er en tidligere fodboldmålmand og træner fra Vejle Boldklub.

Spillerkarriere 

Ingvard Knudsen-Jensen var i sin aktive karriere målmand i Vejle Boldklub.

Som målmand i VB oplevede Knudsen-Jensen blandt andet at være med i en berømt skandalekamp mod AGF d. 12. november 1922, hvor både VB's spillere og fans gik amok over en straffesparkskendelse til AGF. Kampen blev sidenhen kaldt den uhyggeligste skandalekamp i jysk fodbolds historie. 

I 1923 var Knudsen-Jensen med på Vejle Boldklubs første udlandstur. Der blev spillet to kampe i Hamburg mod Hamburger SV. Den første sluttede 3-3, mens VB vandt den anden kamp 2-1.

Ingvard Knudsen-Jensen spillede i alt 54 kampe for Vejle Boldklub.

Trænerkarriere 

Knudsen-Jensen sluttede sin aktive karriere i 1929, og blev efterfølgende ungdomsleder i ti år. Senere var han i to omgange træner for VB’s 3.divisionshold, ligesom han var medlem af VB’s bestyrelse.

Indtil 30. juni 1951 var Ingvard Knudsen-Jensen cheftræner, hvorefter han blev afløst af Vejle Boldklubs første fuldtidsansatte træner, Frits Gotfredsen .

Kilder 

Fodboldspillere fra Danmark
Fodboldspillere fra Vejle Boldklub
Fodboldtrænere fra Danmark
Fodboldtrænere fra Vejle Boldklub
Ledere i Vejle Boldklub
Søpavillonen

Søpavillonen er en restaurant beliggende på Gyldenløvesgade 24 ved Søerne i København tegnet af Vilhelm Dahlerup og opført 1894-95. Bygningen var oprindeligt beregnet til Kjøbenhavns Skøjteløberforening, men blev solgt til restauratør Oscar Davidsen i 1965, og er siden blevet benyttet til diskotek og restaurant. I foråret 2019 overtog chefkokken Frederik Bille Brahe i samarbejde med iværksætterne Simon Frank, Simon Lennet & Jon Vanggaard, Søpavillonen og har siden omdannet lokalerne til Restaurant og natklub. Restaurant Babylon er navnet og Politiken kvitterede med en 5-stjernet anmeldelse af restauranten.

Dahlerup havde allerede i 1884 opført Langeliniepavillonen (nedrevet 1902) og havde således erfaring med opgaven.

Bygningen var en overgang truet af nedrivning, da der forelå et forslag fra Jørn Utzon om at bygge en svømmehal på pavillonens plads. Den blev imidlertid fredet i 1984.

Eksterne henvisninger 

 Søpavillonens officielle websted

Fredede bygninger, konstruktioner og anlæg i Københavns Kommune
Indre By (København)
Vilhelm Dahlerup
Etableret i 1895
Værtshuse og spisesteder i København
Lalaing (krystalglas)

Lalaing er en serie af krystalglas designet af den belgiske producent Val Saint Lambert. 

Lalaing-glas blev i perioden fra 1916-34 produceret på licens i Danmark af Holmegaard Glasværk.

Referencer 

Drikkeglas
Glas
Decatur (Texas)

Decatur er en amerikansk by og administrativt centrum i det amerikanske county Wise County, i staten Texas. I 2000 havde byen et indbyggertal på .

Ekstern henvisning 
 Decaturs hjemmeside  

Byer i Texas